আব্দুল সৌমিক হোসেন
আবদুল সৌমিক হোসেন, (জন্ম ২ ফেব্রুয়ারি ১৯৮৩) একজন ভারতীয় রাজনীতিবিদ। তিনি সর্বভারতীয় তৃণমূল কংগ্রেসের একজন সদস্য এবং বর্তমানে তিনি (২০২১ সাল থেকে) পশ্চিমবঙ্গ বিধানসভা, ৬৩ রাণীনগর, মুর্শিদাবাদ, পশ্চিমবঙ্গের সদস্য হিসেবে দায়িত্ব পালন করছেন। তিনি তৃণমূল কংগ্রেসের অন্যতম বিশিষ্ট মুখ যিনি মুর্শিদাবাদে প্রচার কর্মসূচি করছেন। সৌমিক ২০১৭ থেকে ২০২০ সাল পর্যন্ত মুর্শিদাবাদ জেলা সর্বভারতীয় তৃণমূল কংগ্রেসের কার্যকরী সভাপতি ছিলেন। সৌমিক হোসেন ২০১৩ থেকে ২০১৪ সাল পর্যন্ত ভারতীয় যুব কংগ্রেস, পশ্চিমবঙ্গের রাজ্য সভাপতি হিসেবে দায়িত্ব পালন করেছেন। তিনি ২০১৪ সালে সর্বভারতীয় তৃণমূল যুব কংগ্রেসের রাজ্য সাধারণ সম্পাদক নিযুক্ত হন। তিনি বর্তমানে (জুলাই ২০২০ থেকে) সর্বভারতীয় তৃণমূল কংগ্রেসের জেলা কো-অর্ডিনেটর হিসাবে কাজ করছেন।